##  Møtereferat

**Møtet gjelder:** Menighetsrådsmøte i Sverresborg sokn 09.12.2020 kl. 19.00

**Deltakere:**  Michael M. Belsnes David Høivik Charlotte Erichsen Elvebakk

Silje Kristin Meisal Ivar Selmer-Olsen Olav Stenhaug

 Terje Ø. Simonsen Magnus K. Vinnes Nora Levold Halldis Nergård Knut Sørby

 Ingrid Smalås deltok under behandling av sak 67

Forfall: Anette G. Pettersen Astrid Sollie

Aud Singstad (sekretær)

**Møteinnkaller:** Menighetsrådets leder

**Møtested:** Digitalt

**MR-sak 57/20**   **Godkjenning av innkalling, saksliste og protokoll**

*Vedtak: MR godkjenner innkalling og saksliste,*

*MR godkjenner protokoll fra MR-møtet 18.11.2020.*

**MR-sak 58/20 Orienteringssaker**

* Misjonsutvalget og orientering ved Palma Sjøvik utsettes til fysisk møte
* Julens gudstjenester. Silje orienterte
* Avskjedsmarkering for kantor Ingrid blir søndag 14.februar
* Nytt påmeldingssystem er tatt i bruk. Første gang var søndag 6. og systemet fungerte tilfredsstillende. Påmelding til julens gudstjenester åpner mandag 14. kl. 10.
* Samtaler med Ilen og Byåsen menigheter om soknestruktur og samarbeid vil finne sted 1. februar kl 1900 i Sverresborg kirkesenter.
* Alle julenek er nå solgt takket være en stor innsats fra Halldis. Menighetsrådet takker for den store jobben som er gjort!

**MR-sak 59/20 Taize-ULK-saken**

Marte Leberg orienterte om arbeidet i Taize og tankene bak dette stedet. Hun orienterte også om planene om å invitere med «Ulkere» til Taize. Opplegget skal ikke være obligatorisk, men et tilbud i tillegg til tilbudet i ungdomslederkurset. Ønsket fra de som jobber med dette, er at tur til Taize kan legges inn i planene for 2021, slik at de som starter på ungdomlederkurset høsten 2020 kan inviteres til dette.

Menighetsrådet drøftet saken. Menighetsrådet var positivt innstilt til å støtte søknaden, men avventer beslutning til flere planleggingsdetaljer er klare. Det er også viktig for MR at tanken om at alle kan ha råd til å delta er ivaretatt.

Menighetsrådet kom med forslag om at ungdommene kan være med og samle inn noe av pengene selv, som en dugnad. Det ble også stilt spørsmål og eldre ungdommer kan inviteres med. Enighet om å prøve ut med en aldersgruppe først.

Et ønske fra et medlem i menighetsrådet, er at menighetene finansierer opplegget uten egenbetaling.

*Vedtak: MR stiller seg positive til at Taizetur legges inn i planene for ULK og ser fram til mer konkrete planer fra initiativgruppa.*

**MR-sak 60/20 Ny leder av menighetsrådet**

Ivar Selmer-Olsen er villig til å fungere som leder ut vårsemesteret etter at signaler er kommet om at det jobbes mot en løsning der andre tar over ansvaret fra 1.8.2021.

Saken utsettes til januarmøtet.

**MR-sak 61/20 HØRING - Strategi for Den norske kirke 2022-2025.**

Det oppnevnte utvalgs forslag til uttalelse er sendt menighetsrådet.

Nora Levold la fram utvalgets forslag til høringsuttalelse. Menighetsrådet fikk anledning til å komme med kommentarer og spørsmål.

*Vedtak: Sverresborg menighetsråd vedtar det framlagte forslag til uttalelse i saken.*

Høringsuttalelsen sendes Nidaros bispedømmeråd innen fristen.

**MR-sak 62/20 Budsjett**

Knut Sørby og Aud Singstad la fram forslag budsjett for 2021 til vedtak. Det er nå lagt inn flere notatpunkt til informasjon, særlig i kolonnen som gjelder Sverresborg kirkesenter. Det vedtatte budsjettet sendes ut sammen med referatet.

*Vedtak: Sverresborg menighetsråd vedtar det framlagte forslag til budsjett for 2021.*

**MR-sak 63/20 Konsertserie januar/februar 2021**

Ingrid Smalås orienterer på vegne av kulturutvalget. Planene for konserter i kirkesenteret er klare.

Onsdag 13.01: Søstrene Ryeng - bandoneon og fiolin

Onsdag 27.01: ALPACA ENSEMBLE

Søndag 07.02: TRIO LUNA

 Det er sendt kommunen søknad om støtte til konsert-serien. Det vil bli lagt ut billetter for kr 150 pr. stk.

*Vedtak: Sverresborg menighetsråd støtter planene og takker for godt arbeid.*

Staben bes om å lage plakater og reklamere for konsertene på sosiale medier.

**MR-sak 64/20 Samskapingsseminar**

Staben har deltatt på seminar om samskaping. Silje K. Meisal orienterte. Menighetsrådet settes inn i temaet og drøfter tanken om et «samskapingsseminar», hvor menighet og ulike aktører på Sverresborg (idrettslag, skole, næringsliv, historielag etc.) møtes.

Menighetsrådet drøftet saken. Det ble blant annet stilt spørsmål om det nå er riktig tid for å starte opp flere aktiviteter.

*Vedtak: Sverresborg menighetsråd stiller seg positive til et slikt møte, og ber AU om å ta opp saken til behandling og ny diskusjon på et av vårens møter. Staben bes samtidig om å forberede saken videre.*

**MR-sak 65/20 Saker fra KfiT**

1. Sverresborg MRs søknad om overdragelse av ansvaret for Sverresborg Kirkesenter til KfiT

Sakspapirer er sendt ut. Sverresborg MR søkte i august 2018 om overdragelse for ansvaret for Sverresborg kirkesenter til Kirkelig Fellesråd i Trondheim. Søknaden er nylig foreslått innvilget av AU i KfiT og kommer opp som sak i KfiT 16. desember. Så langt MRleder kan forstå er vedtaket i tråd med våre ønsker.

2.       Mål og strategiplan for Kirkelig fellesråd i Trondheim - Revisjon strategi soknestruktur

Vedtak i AU i KfiT: «Kirkelig fellesråd i Trondheim gir sin tilslutning til å tone ned forventningene i strategiplanen til ytterligere endringer i soknestrukturen i Trondheim.» - kommer opp i KfiT 16. desember. Vedtaksforslaget er helt i tråd med hva som har vær vårestandpunkt i saken.

3.       Presentasjon av budsjettmodell og fordelingsnøkkel, forslag til endringer

AU i KfiT vedtok blant annet: «Kirkebygg vektes med 30% og medlemstall vektes med 70% i fordelingsnøkkelen (mot 100% medlemstall i 2020)» (tidligere kun medlemstall) - kommer opp i KfiT 16. desember. Dette er et vedtak til vår fordel. Kun medlemstall betød en klar forfordeling til fordel for de store, og var nok et lokkemiddel for å stimulere til sammenslutninger. At kirkebygg vektes på nytt, betyr en mer rettferdig fordeling mellom store og små.

*Vedtak: Sverresborg MR sier seg tilfreds med de nevnte forslagene til vedtak som foreligger til KfiTs møte 16. desember 2020.*

**MRsak 66/20 Forsøk med felles ledelse av prestetjenesten i Strinda, Byåsen og Heimdal prosti. Evaluering av forsøket.**

Sognepresten orienterer.

*Vedtak: MR ber sognepresten og leder av menighetsrådet formulere en uttalelse på vegne av rådet.*

**MRsak 67/20 Utlysning av stilling som kantor i Sverresborg**

Sakspapirer ettersendes.

*Vedtak: MR godkjenner forslag til utlysningstekst for kantorstillingen i Sverresborg med de kommentarer som kom fram på møtet og ber leder i samarbeid med kantor og sogneprest fullføre søknaden og sende den videre til soneleder og KfiTs HR avdeling.*

**MRsak 68/20 Eventuelt**

Ingen saker til eventuelt